               EIROPAS KOMISIJA
            Briselē, 19.4.2018
            COM(2018) 204 final
            2018/0099(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības(budžeta pozīcija 12 02 01: “Finanšu pakalpojumu vienotā tirgus īstenošana un attīstība”)
            (Dokuments attiecas uz EEZ)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Lai nodrošinātu vajadzīgo iekšējā tirgus juridisko noteiktību un viendabīgumu, EEZ Apvienotajai komitejai EEZ līgumā jāiekļauj visi attiecīgie ES tiesību akti iespējami ātrāk pēc to pieņemšanas, kā arī jāatļauj EEZ EBTA valstu līdzdalība tādās ES darbībās vai programmās, kas attiecas uz EEZ.

               EEZ Apvienotās komitejas lēmuma projekta, kas pievienots Padomes Lēmuma priekšlikumam, mērķis ir grozīt EEZ līguma 31. protokolu par sadarbību īpašās jomās, kas nav četras pamatbrīvības, lai atļautu EEZ EBTA valstīm (Norvēģijai, Islandei un Lihtenšteinai) piedalīties Savienības darbībās, kas saistītas ar budžeta pozīciju 12 02 01: “Finanšu pakalpojumu vienotā tirgus īstenošana un attīstība” un kas iekļautas Eiropas Savienības 2018. finanšu gada vispārējā budžetā.

               •Saskanība ar pašreizējiem noteikumiem konkrētajā politikas jomā

               Pievienotais Apvienotās Komitejas lēmuma projekts pilnīgi atbilst EEZ līguma mērķim veicināt nepārtrauktu un līdzsvarotu tirdzniecības un ekonomisko attiecību nostiprināšanu starp Līgumslēdzējām Pusēm ar vienlīdzīgiem konkurences nosacījumiem un vienotu noteikumu ievērošanu, lai izveidotu viendabīgu Eiropas Ekonomikas zonu.

               •Saskanība ar citām Savienības politikas jomām

               Apvienotās komitejas lēmums saskan arī ar citām Savienības politikas jomām, īpaši attiecībā uz mērķi aizsargāt ES iekšējā tirgus viendabīgumu.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Šā Padomes priekšlikuma materiālais juridiskais pamats ir Līguma par Eiropas Savienības darbību 114. pants saistībā ar tā 218. panta 9. punktu.

               Procesuālais juridiskais pamats ir Padomes Regulas (EK) Nr. 2894/94
                  1
                par EEZ līguma īstenošanas kārtību 1. panta 3. punkts, kurā paredzēts, ka Padome pēc Komisijas priekšlikuma šādiem lēmumiem izstrādā nostāju, ko ieņem Savienības vārdā.

               Komisija sadarbībā ar EĀDD iesniedz EEZ Apvienotās komitejas lēmuma projektu, lai Padome to ieņemtu kā Savienības nostāju. Komisija cer pēc iespējas drīz iesniegt EEZ Apvienotajai komitejai minēto dokumentu.

               •Subsidiaritāte (neekskluzīvas kompetences gadījumā)

               Priekšlikums ir saskaņā ar subsidiaritātes principu šāda iemesla dēļ.

               Šā priekšlikuma mērķi, proti, nodrošināt iekšējā tirgus viendabīgumu, nevar pietiekami labi sasniegt dalībvalstīs, tāpēc tā ietekmes dēļ to var labāk sasniegt Savienības līmenī.

               •Proporcionalitāte

                  Saskaņā ar proporcionalitātes principu šis priekšlikums paredz tikai tos pasākumus, kas ir nepieciešami, lai sasniegtu tā mērķi — nodrošināt iekšējā tirgus viendabīgumu.

               •Juridiskā instrumenta izvēle

                  Saskaņā ar EEZ līguma 98. pantu izvēlētais juridiskais instruments ir EEZ Apvienotās komitejas lēmums. EEZ Apvienotā komiteja nodrošina EEZ līguma faktisko īstenošanu un darbību. Lai sasniegtu šo mērķi, tā pieņem lēmumus līgumā paredzētajos gadījumos.

               3.IETEKME UZ BUDŽETU

                  EEZ EBTA valstis sniedz finansiālu ieguldījumu Savienības budžetā, budžeta pozīcija 12 02 01: “Finanšu pakalpojumu vienotā tirgus īstenošana un attīstība”. Precīza summa tiks noteikta saskaņā ar EEZ līguma noteikumiem, līdzko šis Padomes lēmuma projekts būs pieņemts.

               4.CITI JAUTĀJUMI

               Saskaņā ar ES budžeta politiku līdzdalība ES darbībās var notikt tikai tad, ja ir veikta attiecīga finanšu iemaksa. Tomēr saskaņā ar EEZ līguma 32. protokolu ikgadējā finanšu iemaksa no EEZ EBTA valstīm tiek samaksāta ik gadu līdz 31. augustam pēc tam, kad Eiropas Komisijas sagatavotais ES aicinājums veikt iemaksas līdz 15. augustam tiek iesniegts EEZ EBTA valstīm.

               Tādēļ, lai aptvertu laiku no janvāra līdz augustam, Apvienotās komitejas lēmuma projektu ar atpakaļejošu spēku piemēro no janvāra. Tādējādi visa kalendārā gada laikā tiek nodrošināta sadarbības nepārtrauktība, kā paredzēts EEZ līgumā.

               Lēmuma piemērošana ar atpakaļejošu spēku neietekmē attiecīgo personu tiesības un pienākumus, un tiek ievērots tiesiskās paļāvības princips.

               2018/0099 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem
                  EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

                  (budžeta pozīcija 12 02 01: “Finanšu pakalpojumu vienotā tirgus īstenošana un attīstība”)

               (Dokuments attiecas uz EEZ)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,

               ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību
                  2
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  3
                (“EEZ līgums”) stājās spēkā 1994. gada 1. janvārī.

               (2)Ievērojot EEZ līguma 98. pantu, EEZ Apvienotā komiteja cita starpā var lemt par EEZ līguma 31. protokola grozīšanu.

               (3)EEZ līguma 31. protokolā ir ietverti noteikumi par sadarbību īpašās jomās, kas nav četras pamatbrīvības.

               (4)Ir lietderīgi turpināt EEZ līguma Līgumslēdzēju Pušu sadarbību attiecībā uz Savienības darbībām, ko finansē no Eiropas Savienības vispārējā budžeta, attiecībā uz finanšu pakalpojumiem.

               (5)Tādēļ, lai šī paplašinātā sadarbība varētu turpināties no 2018. gada 1. janvāra, būtu jāgroza EEZ līguma 31. protokols.

               (6)Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kura Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kurš pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        OV L 305, 30.11.1994., 6.–8. lpp.

                     (2)

                        OV L 305, 30.11.1994., 6. lpp.

                     (3)

                        OV L 1, 3.1.1994., 3. lpp.

    ---documentbreak---

               EIROPAS KOMISIJA
            Briselē,19.4.2018
            COM(2018) 204 final
            PIELIKUMS
            dokumentam
            Priekšlikums PADOMES LĒMUMS
            par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības(budžeta pozīcija 12 02 01: “Finanšu pakalpojumu vienotā tirgus īstenošana un attīstība”)

               PIELIKUMS
               EEZ APVIENOTĀS KOMITEJAS LĒMUMS Nr. .../2018
                  (...),
                  ar ko groza EEZ līguma 31. protokolu
                  par sadarbību īpašās jomās, kas nav četras pamatbrīvības

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,

               tā kā:

               (1)Ir lietderīgi turpināt EEZ līguma Līgumslēdzēju Pušu sadarbību attiecībā uz Savienības darbībām, kuras finansē no Eiropas Savienības vispārējā budžeta un kuras attiecas uz finanšu pakalpojumu vienotā tirgus īstenošanu un attīstību.

               (2)Tāpēc EEZ līguma 31. protokols būtu jāgroza, lai šī paplašinātā sadarbība varētu notikt no 2018. gada 1. janvāra,

               IR PIEŅĒMUSI ŠO LĒMUMU.

               1. pants

               EEZ līguma 31. protokola 7. panta 11. punktā vārdus “un 2017. finanšu gads” aizstāj ar vārdiem “, 2017. un 2018. finanšu gads”.

               2. pants

               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu*.

                  1To piemēro no 2018. gada 1. janvāra.

               3. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā —

                     EEZ Apvienotās komitejas

                     priekšsēdētājs
                     sekretāri

                     (1)
                  *
                        [Konstitucionālās prasības nav norādītas.] [Konstitucionālās prasības ir norādītas.]


               EIROPAS KOMISIJA
            Briselē, 19.4.2018
            COM(2018) 205 final
            2018/0100(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā(Savienības sagatavošanas darbība aizsardzības pētniecībai)
            (Dokuments attiecas uz EEZ)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Padomes lēmuma priekšlikumam pievienotā EEZ Apvienotās komitejas lēmuma projekta nolūks ir grozīt EEZ līguma 31. protokolu, lai turpinātu EEZ EBTA valstu (Norvēģijas) dalību Savienības sagatavošanas darbībā aizsardzības pētniecībai (turpmāk "sagatavošanas darbība") 2018. finanšu gadā.

               Tā kā Lihtenšteina un Islande nav paudušas interesi par dalību šajā sagatavošanas darbībā, EEZ Apvienotās komitejas lēmuma projekts attiecas tikai uz Norvēģiju.

               •Saskanība ar pašreizējiem noteikumiem konkrētajā politikas jomā

               EEZ līguma 78. pants paredz, ka līgumslēdzējas puses stiprina un paplašina sadarbību atbilstīgi ES rīcībai pētniecības un tehnoloģiju attīstības jomā. Komisija, kas pašlaik ar savu programmu "Apvārsnis 2020" finansē vienīgi civilo vai divējāda lietojuma pētniecību un izstrādi, uzskata, ka sagatavošanas darbība ir viens no galvenajiem instrumentiem, ar ko iespējams izvērtēt, kāda pievienotā vērtība ir ar aizsardzību saistītas pētniecības finansēšanai no ES budžeta.

               Norvēģija sagatavošanas darbībā piedalījās jau iepriekšējā gadā (2017). Turklāt Norvēģija ir noslēgusi sadarbības nolīgumu ar Eiropas Aizsardzības aģentūru, un saistītā Aizsardzības un drošības jomas iepirkuma direktīva (2009/81/EK) tika iekļauta EEZ līgumā jau 2014. gadā.

               •Saskanība ar citām Savienības politikas jomām

               Sadarbība aizsardzības pētniecībā inovatīvo tehnoloģiju, produktu un pakalpojumu jomā ir būtiski svarīga, lai nodrošinātu aizsardzības sektora ilgtermiņa konkurētspēju un līdz ar to arī Eiropas stratēģisko autonomiju. Tāpēc sadarbība ar Norvēģiju pozitīvi ietekmē ES centienus šajā jomā.

               Komisija atzīst, ka šī sagatavošanas darbība ir daļa no tās politikas saistībā ar iekšējo tirgu, rūpniecību un pētniecību. Tāpēc sadarbības padziļināšana šajā jomā atbilst EEZ līguma mērķiem.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Juridiskais pamats ir 54. panta 2. punkta b) apakšpunkts, 84. panta 2. punkts un 124. pants Eiropas Parlamenta un Padomes 2012. gada 25. oktobra Regulā (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu
                  1
                sasaistē ar 1. panta 3. punktu Padomes Regulā (EK) Nr. 2894/94 par EEZ līguma īstenošanas kārtību
                  2
               , kurā noteikts, ka Padome pēc Komisijas priekšlikuma izstrādā nostāju, kas Savienības vārdā jāieņem attiecībā uz šādiem lēmumiem.

               Komisija sadarbībā ar EĀDD iesniedz EEZ Apvienotās komitejas lēmuma projektu, lai Padome to pieņemtu kā Savienības nostāju. Komisija cer pēc iespējas drīz iesniegt EEZ Apvienotajai komitejai minēto dokumentu.

               •Subsidiaritāte (neekskluzīvas kompetences gadījumā)

               Priekšlikums ir saskaņā ar subsidiaritātes principu šāda iemesla dēļ.

               Šā priekšlikuma mērķi, proti, veidot sadarbību ar EEZ EBTA valstīm aizsardzības pētniecības jomā, balstoties uz to dalību no ES budžeta finansētā sagatavošanas darbībā, nevar pietiekami labi sasniegt atsevišķās dalībvalstīs, un tāpēc tā ietekmes dēļ to var labāk sasniegt Savienības līmenī.

               •Proporcionalitāte

                  Saskaņā ar proporcionalitātes principu šajā priekšlikumā paredz vienīgi tos pasākumus, kas ir vajadzīgi, lai sasniegtu tā mērķi, — stiprināt un paplašināt sadarbību ES darbībās pētniecības un tehnoloģiju attīstības jomā.

               •Juridiskā instrumenta izvēle

               Saskaņā ar EEZ līguma 98. pantu izvēlētais juridiskais instruments ir EEZ Apvienotās komitejas lēmums. EEZ Apvienotā komiteja nodrošina EEZ līguma faktisko īstenošanu un darbību. Lai sasniegtu šo mērķi, tā pieņem lēmumus EEZ līgumā paredzētajos gadījumos.

               3.EX-POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               Neattiecas.

               4.IETEKME UZ BUDŽETU

                  Norvēģija veic finanšu iemaksas budžeta pozīcijā 02 04 77 03 "Sagatavošanas darbība aizsardzības pētniecībai". Precīzu summu noteiks, tiklīdz būs pieņemts šis Padomes lēmums.

               5.CITI ELEMENTI

               •Īstenošanas plāni un uzraudzības, izvērtēšanas un ziņošanas kārtība

               Saskaņā ar ES budžeta politiku dalība ES darbībās var notikt tikai tad, kad ir veikta attiecīga finanšu iemaksa. Tomēr maksājumu var veikt tad, kad ir pieņemts šis Padomes lēmuma projekts un EEZ EBTA valstīm ir iesniegts tam sekojošais Eiropas Komisijas sagatavotais ES aicinājums veikt iemaksas.

               Tādēļ, lai aptvertu laikposmu no 2018. gada janvāra līdz attiecīgā maksājuma saņemšanai, Apvienotās komitejas lēmuma projektu ar atpakaļejošu spēku piemēro no 2018. gada janvāra.

               Lēmuma piemērošana ar atpakaļejošu spēku neietekmē attiecīgo personu tiesības un pienākumus, un tiek ievērots tiesiskās paļāvības princips.

               2018/0100 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā

                  (Savienības sagatavošanas darbība aizsardzības pētniecībai)

               (Dokuments attiecas uz EEZ)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 218. panta 9. punktu,

               ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību
                  3
                un jo īpaši tās 1. panta 3. punktu,

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu
                  4
                un jo īpaši tās 54. panta 2. punkta b) apakšpunktu, 84. panta 2. punktu un 124. pantu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  5
                ("EEZ līgums") stājās spēkā 1994. gada 1. janvārī.

               (2)Ievērojot EEZ līguma 98. pantu, EEZ Apvienotā komiteja cita starpā var lemt par EEZ līguma 31. protokola grozīšanu.

               (3)EEZ līguma 31. protokolā ir ietverti noteikumi par sadarbību īpašās jomās, kas nav četras pamatbrīvības.

               (4)EBTA valstis turpina piedalīties Savienības darbībās, kas saistītas ar budžeta pozīciju 02 04 77 03 (Sagatavošanas darbība aizsardzības pētniecībai), kura iekļauta Eiropas Savienības 2018. finanšu gada vispārējā budžetā.

               (5)Tādēļ, lai šī paplašinātā sadarbība varētu turpināties no 2018. gada 1. janvāra, būtu jāgroza EEZ līguma 31. protokols.

               (6)Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        OV L 248, 16.9.2002., 1. lpp.

                     (2)

                        OV L 305, 30.11.1994., 6.–8. lpp.

                     (3)

                        OV L 305, 30.11.1994., 6.–8. lpp.

                     (4)

                        OV L 248, 16.9.2002., 1. lpp.

                     (5)

                        OV L 1, 3.1.1994., 3. lpp.

    ---documentbreak---

               EIROPAS KOMISIJA
            Briselē,19.4.2018
            COM(2018) 205 final
            PIELIKUMS
            dokumentam
            Priekšlikums Padomes lēmumam
            par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā(Savienības sagatavošanas darbība aizsardzības pētniecībai)

               PIELIKUMS

               EEZ APVIENOTĀS KOMITEJAS LĒMUMS

               Nr. […]

               ([…]),

               ar ko groza EEZ līguma 31. protokolu par sadarbību īpašās jomās, kas nav četras pamatbrīvības

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu ("EEZ līgums") un jo īpaši tā 86. un 98. pantu,

               tā kā:

               (1)EEZ līguma līgumslēdzēju pušu sadarbība tika paplašināta ar EEZ Apvienotās komitejas Lēmumu Nr. 208/2017, lai Savienības sagatavošanas darbībā aizsardzības pētniecībai, kas tiek finansēta no Eiropas Savienības vispārējā budžeta, iekļautu arī EBTA valstu dalību.

               (2)EBTA valstis turpina piedalīties Savienības darbībās, kas saistītas ar budžeta pozīciju 02 04 77 03 (Sagatavošanas darbība aizsardzības pētniecībai), kura iekļauta Eiropas Savienības 2018. finanšu gada vispārējā budžetā.

               (3)Tādēļ, lai šī paplašinātā sadarbība varētu turpināties no 2018. gada 1. janvāra, būtu jāgroza EEZ līguma 31. protokols,

               IR PIEŅĒMUSI ŠO LĒMUMU.

               1. pants

               EEZ līguma 31. protokola 1. panta 13. punkta a) apakšpunktā vārdus "2017. finanšu gadu" aizstāj ar vārdiem "2017. un 2018. finanšu gadu".

               2. pants

               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu*.

                  1To piemēro no 2018. gada 1. janvāra.

               3. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē, […].

                  EEZ Apvienotās komitejas vārdā —

                  priekšsēdētājs

                  […]

                  EEZ Apvienotās komitejas

                  sekretāri

                  […]

                     (1)
                  *
                        [Konstitucionālās prasības nav norādītas.] [Konstitucionālās prasības ir norādītas.]


               EIROPAS KOMISIJA
            Briselē, 16.5.2018
            COM(2018) 290 final
            2018/0151(NLE)
            Priekšlikums
            PADOMES LĒMUMS
            par to, lai Eiropas Savienības vārdā parakstītu protokolu,ar ko Nolīgumu par pasažieru neregulārajiem starptautiskajiem pārvadājumiem ar autobusiem (FMT:ItalicInterbus/FMT nolīgumu) groza, iespēju pievienoties nolīgumam attiecinot uz Marokas Karalisti
            (Dokuments attiecas uz EEZ)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Nolīgums par pasažieru neregulārajiem starptautiskajiem pārvadājumiem ar autobusiem (Interbus)
                     1
                   stājās spēkā 2003. gada 1. janvārī. Vēlāk nolīgumu atjaunināja ar nolīguma 23. pantā noteiktās Apvienotās komitejas lēmumu Nr. 1/2011
                     2
                  .

                  Interbus nolīguma ģeogrāfiskā darbības joma aptver tikai Eiropas Transporta ministru konferences (ECMT) dalībvalstis. Kopā ar Eiropas Savienību nolīguma līgumslēdzējas puses patlaban ir Albānijas Republika, Bosnija un Hercegovina, bijusī Dienvidslāvijas Maķedonijas Republika, Melnkalne, Moldovas Republika, Turcijas Republika un Ukraina. Nolīgumam var pievienoties arī citas ECMT dalībvalstis.

                  Padome 2014. gada 5. decembrī pilnvaroja Komisiju sākt sarunas par Interbus nolīguma grozījumiem, kuru mērķis ir paplašināt tā ģeogrāfisko darbības jomu, ietverot Marokas Karalisti.

                  Apspriežoties ar Padomes norīkotu īpašu komiteju, trīs kārtās norisinājās sarunas ar līgumslēdzējām pusēm. Dalībvalstis ikreiz tika uzaicinātas piedalīties ekspertu statusā.

               Līgumslēdzējas puses, kuras piedalījās 2017. gada 10. novembra sanāksmē, vienojās par pilnīgi izstrādātu teksta galīgo redakciju. Tika saskaņots parakstīšanas periods. Sanāksmē piedalījās trīs līgumslēdzējas puses no Austrumeiropas un Dienvidaustrumeiropas (Melnkalne, Moldovas Republika un Ukraina). Turklāt divas līgumslēdzējas puses (Albānija un Turcija) jau agrāk bija paudušas labvēlīgu viedokli par sagatavošanā esošo tekstu.

               Interbus nolīgumam var pievienoties valstis, kuras ir pilntiesīgas ECMT dalībvalstis. Marokas Karaliste nav pilntiesīga ECMT dalībvalsts, tomēr tai kopš 2006. gada ir novērotājas statuss ECMT.

               Nolīgumā būtu jānosaka skaidrs Marokas Karalistes pievienošanās juridiskais pamats. Komisija no tai pieejamajiem dokumentiem nevar izsecināt, ka STF, kuru 2006. gada maijā izveidoja 43 valstu ministri, ir ECMT aizstājēja un pēctece, un tas ļautu jebkurai STF dalībvalstij pievienoties nolīgumam saskaņā ar nolīguma 30. panta 1. punktu.

                  Pievienotajā protokola projektā Marokas Karaliste ir iekļauta 30. panta 2. punktā minēto valstu sarakstā, kur norādītas valstis, kuras var pievienoties Interbus nolīgumam. Nolīguma 30. panta 2. punktā jau minēta Sanmarīno Republika, Andoras Firstiste un Monako Firstiste.

                  Marokas Karalistes iespējamā pievienošanās Interbus nolīgumam, papildinot to valstu loku, kuras patlaban ir Interbus nolīguma puses, veicinās attiecību pilnveidošanos pasažieru starptautisko pārvadājumu jomā, tūrismu un kultūras apmaiņu un sekmēs to organizēšanu.

               •Saskanība ar spēkā esošajiem noteikumiem politikas jomā

                  Šim Padomes lēmumam pievienotajā papildinājumā ietvertais protokola projekts saskan ar ES autotransporta rīcībpolitiku un papildina to. Tas atbalsta ES kaimiņvalstu piekļuvi ES pasažieru pārvadājumu tirgum (un otrādi), veidojot tiesisko regulējumu pārrobežu tūrisma organizēšanai abos virzienos.

               Saskanība ar citām Savienības politikas jomām

                  Priekšlikums saskan ar ES kaimiņattiecību politiku un ārējo attiecību politiku.

               2.JURIDISKAIS PAMATS

                  Priekšlikuma juridiskais pamats ir LESD 91. pants kopā ar LESD 218. panta 5. punktu.

                  •
                        Instrumenta izvēle

                  LESD 218. panta 5. punktā paredzēts, ka piemērojamais instruments ir Padomes lēmums.

               EKSPERTU ATZINUMU PIEPRASĪŠANA UN IZMANTOŠANA UN IETEKMES NOVĒRTĒJUMS / VIENKĀRŠOŠANA

               Ekspertu atzinumu pieprasīšana un izmantošana un ietekmes novērtējums

                  Šā priekšlikuma projekta izstrādes gaitā Komisija saņēmusi informāciju no daudziem avotiem, tostarp viedokli pauduši sarunu sagatavošanā iesaistītie dalībvalstu eksperti.

                  Paredzamā ietekme ir labvēlīga: Interbus nolīguma atvēršana vēl vienai valstij piedāvātu jaunas iespējas gan pašreizējām līgumslēdzējām pusēm, gan Marokas Karalistei. Nolīgums palīdzēs šajā valstī piemērot ES tiesību kopumu pasažieru pārvadājumu jomā, tāpēc tas labvēlīgi ietekmēs tehniskos, ekonomiskos un sociālos apstākļus, kādos notiek attiecīgā darbība. Kopējā ietekme uz vidi būtu ierobežota.

               •Vienkāršošana

                  Paplašinot to noteikumu ģeogrāfisko darbības jomu, kas piemērojami pasažieru neregulārajiem pārvadājumiem ar autobusiem saskaņā ar Interbus nolīgumu, tiktu vienkāršoti šādi pārvadājumi uz vēl vienu trešo valsti.

               Tāpat kā līdz šim pārvadātāji var būt MVU ar mazāku autobusu parku vai lielāki uzņēmumi ar lielākiem autobusu parkiem.

               4.IETEKME UZ BUDŽETU

               Nav.

               5.CITI ELEMENTI

               •Uzraudzības, izvērtēšanas un ziņošanas kārtība

               Nolīguma 23. pantā noteiktā Apvienotā komiteja ik pa pieciem gadiem izvērtē Interbus nolīguma darbību.

               Turpmāka procedūra

               Komisija uzskata, ka jāuzsāk procedūra nolūkā parakstīt un pēc tam noslēgt protokola projektu. Tāpēc Komisija iesniedz Padomei šo priekšlikumu Padomes lēmumam par to, lai parakstītu protokola projektu, ar ko Nolīgumu par pasažieru neregulārajiem starptautiskajiem pārvadājumiem ar autobusiem (Interbus nolīgumu) groza, iespēju pievienoties nolīgumam attiecinot uz Marokas Karalisti.

               •Konkrētu priekšlikuma noteikumu sīks skaidrojums

               Konkrēti ierosinātā Padomes lēmuma noteikumi

               ·1. pantā paredzēta protokola projekta parakstīšana nolūkā attiecināt uz Marokas Karalisti iespēju pievienoties Interbus nolīgumam.

               ·2. pantā atļauts protokola sarunu vedējam norādīt personu vai personas, kam ir pilnvaras Savienības vārdā parakstīt protokola projektu.

               ·3. pants attiecas uz Padomes lēmuma stāšanos spēkā.

               Konkrēti ierosinātajam Padomes lēmumam pievienotā papildinājuma noteikumi

               ·1. pantā paredzēts grozījums Interbus nolīgumā par pasažieru neregulārajiem starptautiskajiem pārvadājumiem ar autobusiem nolūkā dot Marokas Karalistei iespēju pievienoties nolīgumam.

               ·2.–6. pantā izklāstītas administratīvās procedūras, kas jāīsteno, lai protokols stātos spēkā, un iekļauti noteikumi par izmantojamo valodu.

               2018/0151 (NLE)

               Priekšlikums

               PADOMES LĒMUMS

               par to, lai Eiropas Savienības vārdā parakstītu protokolu,
                  ar ko Nolīgumu par pasažieru neregulārajiem starptautiskajiem pārvadājumiem ar autobusiem (Interbus nolīgumu) groza, iespēju pievienoties nolīgumam attiecinot uz Marokas Karalisti

               (Dokuments attiecas uz EEZ)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 91. pantu saistībā ar 218. panta 5. punktu,

               ņemot vērā Eiropas Komisijas priekšlikumu
                  3
               ,

               tā kā:

               (1)Saskaņā ar Padomes Lēmumu 2002/917/EK
                  4
                Nolīgums par pasažieru neregulārajiem starptautiskajiem pārvadājumiem ar autobusiem (Interbus nolīgums) Savienības vārdā tika noslēgts 2002. gada 3. oktobrī un stājās spēkā 2003. gada 1. janvārī
                  5
               .

               (2)Padome 2014. gada 5. decembrī pilnvaroja Komisiju sākt sarunas par Interbus nolīguma grozījumiem, kuru mērķis ir paplašināt tā ģeogrāfisko darbības jomu tā, lai atļautu Marokas Karalistes pievienošanos, kas patlaban nolīgumā nav paredzēta. Komisija Eiropas Savienības vārdā risināja sarunas par protokolu, ar ko nolīgumu groza, attiecinot uz Marokas Karalisti iespēju pievienoties nolīgumam. Sarunas tika pabeigtas 2017. gada 10. novembrī.

               (3)Marokas Karalistes iespējamā pievienošanās Interbus nolīgumam, papildinot to valstu loku, kuras patlaban ir Interbus nolīguma puses, veicinātu attiecību pilnveidošanos pasažieru starptautisko pārvadājumu jomā, tūrismu un kultūras apmaiņu. Marokas Karalistei, kas nav Eiropas Transporta ministru konferences pilntiesīga dalībvalsts, bet kam tajā ir novērotājas statuss, ar kuru nepietiek, lai pievienotos Interbus nolīgumam, būtu jādod iespēja pievienoties minētajam nolīgumam.

               (4)Tādēļ Interbus nolīguma protokola projekts būtu jāparaksta Savienības vārdā, ņemot vērā tā noslēgšanu vēlāk,

               IR PIEŅĒMUSI ŠO LĒMUMU.

               1. pants

               Ar šo Savienības vārdā apstiprina tā protokola parakstīšanu, ar ko Nolīgumu par pasažieru neregulārajiem starptautiskajiem pārvadājumiem ar autobusiem (Interbus nolīgumu) groza, attiecinot uz Marokas Karalisti iespēju pievienoties nolīgumam, ņemot vērā šā protokola noslēgšanu vēlāk.

               Parakstāmā protokola teksts ir pievienots šim lēmumam.

               2. pants

               Padomes Ģenerālsekretariāts izveido instrumentu, ar ko protokola sarunu vedēja norādītajai(ām) personai(-ām) piešķir visas pilnvaras parakstīt minēto protokolu, ņemot vērā tā noslēgšanu.

               3. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā

                     priekšsēdētājs

                     (1)

                        OV L 321, 26.11.2002., 11. lpp.

                     (2)

                        Apvienotās komitejas, kas izveidota ar Nolīgumu par pasažieru neregulārajiem starptautiskajiem pārvadājumiem ar autobusiem (Interbus), 2011. gada 11. novembra Lēmums Nr. 1/2011, ar ko pieņem tās reglamentu un pielāgo nolīguma 1. pielikumu par pasažieru autopārvadātājiem piemērojamiem nosacījumiem, nolīguma 2. pielikumu par autobusiem piemērojamiem tehniskiem standartiem un nolīguma 8. pantā minētos noteikumus sociālajā jomā (2012/25/ES) (OV L 8, 12.1.2012., 38. lpp.).

                     (3)

                        COM(2018)290.

                     (4)

                        Padomes 2002. gada 3. oktobra Lēmums 2002/917/EK par Nolīguma noslēgšanu par pasažieru neregulārajiem starptautiskajiem pārvadājumiem ar autobusiem (Interbus) (OV L 321, 26.11.2002., 11. lpp.).

                     (5)

                        OV L 321, 26.11.2002., 44. lpp.

    ---documentbreak---

               EIROPAS KOMISIJA
            Briselē,16.5.2018
            COM(2018) 290 final
            PIELIKUMS
            [dokumentam]
            Priekšlikums PADOMES LĒMUMAM
            par to, lai Eiropas Savienības vārdā parakstītu protokolu,ar ko Nolīgumu par pasažieru neregulārajiem starptautiskajiem pārvadājumiem ar autobusiem (Interbus nolīgumu) groza, iespēju pievienoties nolīgumam attiecinot uz Marokas Karalisti

               PROTOKOLS,

               ar ko Nolīgumu par pasažieru neregulārajiem starptautiskajiem pārvadājumiem ar autobusiem (Interbus nolīgumu) groza, iespēju pievienoties nolīgumam attiecinot uz Marokas Karalisti

               LĪGUMSLĒDZĒJAS PUSES,

               ņemot vērā Nolīgumu par pasažieru neregulārajiem starptautiskajiem pārvadājumiem ar autobusiem (Interbus nolīgumu)
                  1
                un jo īpaši tā stāšanos spēkā 2003. gada 1. janvārī
                  2
               ,

               ņemot vērā vēlmi, papildinot to valstu loku, kuras patlaban ir tiesīgas pievienoties nolīgumam, pilnveidot attiecības pasažieru starptautisko pārvadājumu jomā, veicināt tūrismu un kultūras apmaiņu,

               vēloties atvērt Interbus nolīgumu, lai atļautu Marokas Karalistes pievienošanos,

               tā kā:

               (1)Tikai Eiropas Transporta ministru konferences (ECMT) dalībvalstīm un dažām citām Eiropas valstīm ir atļauts pievienoties Interbus nolīgumam, kā noteikts nolīgumā.

               (2)Lai gan Marokas Karalistei ir novērotājas statuss ECMT, tā tomēr nav ne ECMT dalībvalsts, ne arī citādi tiesīga patlaban pievienoties Interbus nolīgumam.

               (3)Lai atvērtu Interbus nolīgumu nolūkā atļaut Marokas Karalistes pievienošanos, Interbus nolīgumā vajadzīgi grozījumi,

               IR NOLĒMUŠAS attiecīgi grozīt Interbus nolīgumu un

               IR VIENOJUŠĀS ŠĀDI.

               Interbus nolīguma grozījums

               1. pants

               Nolīguma par pasažieru neregulārajiem starptautiskajiem pārvadājumiem ar autobusiem (Interbus nolīguma) 30. panta 2. punktu aizstāj ar šādu:

               “Šim Nolīgumam var pievienoties arī Sanmarīno Republika, Andoras Firstiste, Monako Firstiste un Marokas Karaliste.”

               Vispārīgie un nobeiguma noteikumi

               2. pants

               Šis protokols ir atklāts parakstīšanai Interbus nolīguma līgumslēdzējām pusēm no [ADD DATES: THE DATE OF ADOPTION OF THE COUNCIL DECISION LĪDZ A DATE 9 MONTHS THEREAFTER] Eiropas Savienības Padomes Ģenerālsekretariātā, kas ir šā protokola depozitārs.

               3. pants

               Parakstītāji paraksta, apstiprina vai ratificē šo protokolu saskaņā ar to attiecīgajām procedūrām. Apstiprināšanas vai ratificēšanas instrumenti tiek nodoti glabāšanā protokola depozitāram, kas to paziņo visām pārējām līgumslēdzējām pusēm.

               4. pants

               Šis protokols attiecībā uz līgumslēdzējām pusēm, kas to ir apstiprinājušas vai ratificējušas, stājas spēkā trešā mēneša pirmajā dienā pēc tam, kad vismaz trīs līgumslēdzējas puses, tostarp Eiropas Savienība, ir nodevušas glabāšanā savus apstiprināšanas vai ratificēšanas instrumentus.

               5. pants

               Šo protokolu, kas sagatavots angļu, franču un vācu valodā, visiem šiem tekstiem esot vienlīdz autentiskiem, nodod glabāšanā depozitāram, kas katrai līgumslēdzējai pusei nosūta apliecinātu kopiju.

               6. pants

               Katra līgumslēdzēja puse nodrošina atbilstošu šā protokola tulkojumu tās oficiālajā valodā, kas nav 5. pantā minētā autentiskā valoda. Visu šo tulkojumu kopijas nodod glabāšanā depozitāram, kas tās nosūta katrai līgumslēdzējai pusei.

               Briselē,

               TO APLIECINOT, attiecīgi pilnvarotās personas ir parakstījušas šo protokolu.

               Open for signature in Brussels between [ADD DATES: THE DATE OF ADOPTION OF THE COUNCIL DECISION AND A DATE 9 MONTHS THEREAFTER].

               Ouvert à la signature à Bruxelles entre le [ADD DATES: THE DATE OF ADOPTION OF THE COUNCIL DECISION ET A DATE 9 MONTHS THEREAFTER].

               Liegt zwischen dem [ADD DATES: THE DATE OF ADOPTION OF THE COUNCIL DECISION UND A DATE 9 MONTHS THEREAFTER] in Brüssel zur Unterzeichnung auf.

               For the European Union

               Pour la Union européenne

               Für die Europäische Union

               For the Republic of Albania

               Pour la République d'Albanie

               Für die Republik Albanien

               For Bosnia and Herzegovina

               Pour Bosnie et Herzégovine

               Für Bosnien und Herzegowina

               For the former Yugoslav Republic of Macedonia

               Pour l'ancienne République yougoslave de Macédoine

               Für die ehemalige jugoslawische Republik Mazedonien

               For the Republic of Moldova

               Pour la République de Moldova

               Für die Republik Moldau

               For Montenegro

               Pour Monténégro

               Für Montenegro

               For the Republic of Turkey

               Pour la République de Turquie

               Für die Republik Türkei

               For Ukraine

               Pour l'Ukraine

               Für Ukraine

                     (1)

                        OV L 321, 26.11.2002., 13. lpp.

                     (2)

                        OV L 321, 26.11.2002., 44. lpp.


               EIROPAS KOMISIJA
            Briselē, 17.5.2018
            COM(2018) 294 final
            2018/0146(NLE)
            Priekšlikums
            PADOMES LĒMUMS
            par to, lai Savienības vārdā parakstītu nolīgumu starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Ievērojot Eiropas Savienības Tiesas spriedumus tā dēvētajās “atvērto debesu” lietās, Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Savienības līmeņa nolīgumu aizstātu dažus noteikumus spēkā esošajos divpusējos gaisa pārvadājumu pakalpojumu nolīgumos (“horizontālais pilnvarojums”). Šādu nolīgumu mērķis ir visiem ES gaisa pārvadātājiem dot tiesības bez diskriminācijas piekļūt lidojumu maršrutiem starp Eiropas Savienību un trešām valstīm un tādējādi saskaņot dalībvalstu un trešo valstu divpusējos gaisa pārvadājumu pakalpojumu nolīgumus ar Savienības tiesību aktiem.

               •Saskanība ar spēkā esošajiem noteikumiem konkrētajā politikas jomā

                  Ar šā nolīguma noteikumiem aizstāj vai papildina spēkā esošos noteikumus 27 divpusējos gaisa pārvadājumu pakalpojumu nolīgumos starp dalībvalstīm un Ķīnas Tautas Republiku (turpmāk “Ķīna”).

               •Saskanība ar citām Savienības politikas jomām

                  Saskaņojot spēkā esošos divpusējos gaisa pārvadājumu pakalpojumu nolīgumus ar Savienības tiesību aktiem, nolīgums veicinās Savienības aviācijas ārpolitikas pamatmērķa sasniegšanu.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  LESD 100. panta 2. punkts un 218. panta 5. punkts.

               •Subsidiaritāte (neekskluzīvas kompetences gadījumā)

                  Priekšlikums pilnībā pamatojas uz Padomes piešķirto “horizontālo pilnvarojumu”, ņemot vērā jautājumus, uz kuriem attiecas Savienības tiesību akti un divpusējie gaisa pārvadājumu pakalpojumu nolīgumi.

               •Proporcionalitāte

                  Ar nolīgumu grozīs vai papildinās divpusējo gaisa pārvadājumu pakalpojumu nolīgumu noteikumus tikai tiktāl, ciktāl nepieciešams, lai nodrošinātu atbilstību Savienības tiesību aktiem.

               •Juridiskā instrumenta izvēle

                  Nolīgums starp Savienību un Ķīnu ir visefektīvākais instruments, ar ko visus spēkā esošos divpusējos gaisa pārvadājumu pakalpojumu nolīgumus starp dalībvalstīm un Ķīnu iespējams saskaņot ar Savienības tiesību aktiem.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaude

                  Neattiecas.

               •Apspriešanās ar ieinteresētajām personām

                  Saskaņā ar LESD 218. panta 4. punktu Komisija risināja sarunas, apspriežoties ar īpašu komiteju. Tāpat sarunu laikā notika apspriešanās ar nozari. Apspriešanās gaitā paustie apsvērumi ir ņemti vērā. Attiecīgās dalībvalstis pārbaudīja, vai atsauces uz divpusējiem gaisa pārvadājumu pakalpojumu nolīgumiem ir precīzas. Nozare uzsvēra stabila juridiskā pamata nozīmīgumu tās komercdarbībā.

               •Ekspertu atzinumu pieprasīšana un izmantošana

                  Neattiecas.

               •Ietekmes novērtējums

                  Neattiecas.

               •Normatīvā atbilstība un vienkāršošana

                  Priekšlikums paredz tiesību aktu vienkāršošanu. Starp dalībvalstīm un Ķīnu noslēgto divpusējo gaisa pārvadājumu pakalpojumu nolīgumu attiecīgos noteikumus aizstās vai papildinās ar viena nolīguma noteikumiem.

               •Pamattiesības

                  Neattiecas.

               4.IETEKME UZ BUDŽETU

                  Priekšlikums neietekmē Savienības budžetu.

               5.CITI ELEMENTI

               •Īstenošanas plāni un uzraudzības, izvērtēšanas un ziņošanas kārtība

               Nolīguma puses, izmantojot diplomātiskos kanālus, viena otrai rakstiski paziņo, ka ir pabeigtas to attiecīgās iekšējās procedūras, kas nepieciešamas, lai nolīgums stātos spēkā. Nolīgums stājas spēkā vēlākā paziņojuma dienā.

               Paskaidrojošie dokumenti (attiecībā uz direktīvām)

                  Neattiecas.

               Konkrēto priekšlikuma noteikumu detalizēts skaidrojums

                  Starptautiskās attiecības starp dalībvalstīm un trešām valstīm aviācijas jomā parasti reglamentē ar divpusējiem gaisa pārvadājumu pakalpojumu nolīgumiem starp dalībvalstīm un trešām valstīm, ar šādu nolīgumu pielikumiem, kā arī ar cita veida attiecīgu divpusēju vai daudzpusēju vienošanos.

                  Tomēr parastās pārvadātāja izraudzīšanas klauzulas dalībvalstu divpusējos gaisa pārvadājumu pakalpojumu nolīgumos ir pretrunā Savienības tiesību aktiem. Tās ļauj trešai valstij noraidīt, atsaukt vai apturēt tāda gaisa pārvadātāja atļaujas vai pilnvaras, kuru kāda dalībvalsts izraudzījusi, bet kas faktiski nepieder šai dalībvalstij vai tās valstspiederīgajiem un neatrodas to faktiskā kontrolē. Tas atzīts par diskrimināciju pret tiem ES gaisa pārvadātājiem, kuri veic uzņēmējdarbību kādas dalībvalsts teritorijā, bet pieder citu dalībvalstu valstspiederīgajiem un atrodas to kontrolē. Tādējādi tiek pārkāpts Līguma par Eiropas Savienības darbību 49. pants, ar ko dalībvalstu valstspiederīgajiem, kuri ir izmantojuši brīvību veikt uzņēmējdarbību, garantē tādu pašu uzņēmējas dalībvalsts attieksmi, kādu tā paredz saviem valstspiederīgajiem.

                  Ir vēl citi jautājumi, piemēram, obligātie komerclīgumi starp aviokompānijām, kuros būtu jānodrošina atbilstība Savienības tiesību aktiem, grozot vai papildinot spēkā esošos noteikumus divpusējos gaisa pārvadājumu pakalpojumu nolīgumos starp dalībvalstīm un trešām valstīm.

                  Saskaņā ar “horizontālā pilnvarojuma” pielikumā minētajiem mehānismiem un norādēm Komisija ir risinājusi sarunas ar Ķīnu par nolīgumu, ar ko aizstāj dažus noteikumus spēkā esošajos divpusējos gaisa pārvadājumu pakalpojumu nolīgumos starp dalībvalstīm un Ķīnu. Ar nolīguma 2. pantu parastās pārvadātāja izraudzīšanas klauzulas aizstāj ar ES pārvadātāja izraudzīšanas klauzulu, tādējādi visiem ES pārvadātājiem ļaujot izmantot tiesības veikt uzņēmējdarbību. Ar nolīguma 4. pantu atrisinātas iespējamās pretrunas ar Savienības konkurences noteikumiem.

                  Sarunas par nolīgumu ir sekmīgi noslēgtas, tāpēc tas būtu jāparaksta Eiropas Savienības vārdā. Ar šo tiek ierosināts lēmums šajā sakarā.

               2018/0146 (NLE)

               Priekšlikums

               PADOMES LĒMUMS

               par to, lai Savienības vārdā parakstītu nolīgumu starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,

               ņemot vērā Eiropas Komisijas priekšlikumu,

               tā kā:

               (1)Padome ar 2003. gada 5. jūnija lēmumu pilnvaroja Komisiju uzsākt sarunas ar trešām valstīm, lai ar Savienības līmeņa nolīgumu aizstātu dažus noteikumus spēkā esošajos divpusējos nolīgumos.

               (2)Komisija Savienības vārdā ir risinājusi sarunas par nolīgumu ar Ķīnas Tautas Republikas valdību par dažiem gaisa pārvadājumu pakalpojumu aspektiem (“nolīgums”). Sarunas tika sekmīgi noslēgtas, 2017. gada 8. decembrī parafējot nolīgumu.

               (3)Nolīguma mērķis ir 27 dalībvalstu un Ķīnas Tautas Republikas divpusējos gaisa pārvadājumu pakalpojumu nolīgumus saskaņot ar Savienības tiesību aktiem.

               (4)Nolīgums būtu jāparaksta Savienības vārdā, ņemot vērā tā noslēgšanu vēlāk,

               IR PIEŅĒMUSI ŠO LĒMUMU.

               1. pants

               Ar šo Savienības vārdā tiek apstiprināta nolīguma starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem parakstīšana, ņemot vērā minētā nolīguma noslēgšanu.

               Nolīguma teksts ir pievienots šim lēmumam.

               2. pants

               Padomes Ģenerālsekretariāts izveido instrumentu, ar ko nolīguma sarunu vadītāja norādītajai(-ām) personai(-ām) piešķir visas pilnvaras parakstīt minēto nolīgumu, ņemot vērā tā noslēgšanu.

               3. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

    ---documentbreak---

               EIROPAS KOMISIJA
            Briselē, 17.5.2018
            COM(2018) 294 final
            PIELIKUMS
            [dokumentam]
            Priekšlikums Padomes Lēmumam
            par to, lai Savienības vārdā parakstītu nolīgumu starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem

               PROJEKTS

               NOLĪGUMS

               starp Eiropas Savienību un Ķīnas Tautas Republikas valdību

               par dažiem gaisa pārvadājumu pakalpojumu aspektiem

               EIROPAS SAVIENĪBA,

               no vienas puses, un

               ĶĪNAS TAUTAS REPUBLIKAS VALDĪBA,

               no otras puses,

               (turpmāk “Puses”),

               ATZĪMĒJOT, ka Eiropas Savienības Tiesa ir konstatējusi, ka daži noteikumi divpusējos nolīgumos, ko vairākas dalībvalstis noslēgušas ar trešām valstīm, nav saderīgi ar Eiropas Savienības tiesību aktiem,

               ATZĪMĒJOT, ka starp vairākām Eiropas Savienības dalībvalstīm un Ķīnas Tautas Republikas valdību ir noslēgti divpusēji gaisa pārvadājumu pakalpojumu nolīgumi, kuros ir līdzīgi noteikumi, un ka dalībvalstu pienākums ir darīt visu vajadzīgo, lai novērstu šo nolīgumu un ES līguma nesaderības,

               ATZĪMĒJOT, ka Eiropas Savienībai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Eiropas Savienības dalībvalstīm un trešām valstīm,

               ATZĪMĒJOT, ka saskaņā ar Eiropas Savienības tiesību aktiem Eiropas Savienības gaisa pārvadātājiem, kuri veic uzņēmējdarbību kādā Eiropas Savienības dalībvalstī, ir tiesības bez diskriminācijas veikt gaisa pārvadājumus starp Eiropas Savienības dalībvalstīm un trešām valstīm,

               ŅEMOT VĒRĀ, ka nolīgumi starp Eiropas Savienību un atsevišķām trešām valstīm šo trešo valstu valstspiederīgajiem dod iespēju kļūt par tādu gaisa pārvadātāju īpašniekiem, kam piešķirta licence saskaņā ar Eiropas Savienības tiesību aktiem,

               ATZĪSTOT, ka saskanība starp Eiropas Savienības tiesību aktiem un noteikumiem divpusējos gaisa pārvadājumu pakalpojumu nolīgumos starp Eiropas Savienības dalībvalstīm un Ķīnas Tautas Republikas valdību nodrošinās stabilu juridisko pamatu gaisa pārvadājumu pakalpojumiem starp Eiropas Savienību un Ķīnu un saglabās šo gaisa pārvadājumu pakalpojumu nepārtrauktību,

               ATZĪSTOT, ka tad, ja Eiropas Savienības dalībvalsts ir izraudzījusi gaisa pārvadātāju, kura regulatīvo kontroli attiecībā uz drošības uzraudzību īsteno un uztur cita Eiropas Savienības dalībvalsts, Ķīnas Tautas Republikas tiesības saskaņā ar noteikumiem par drošību, kas ietverti nolīgumā starp dalībvalsti, kura izraudzījusi attiecīgo gaisa pārvadātāju, un Ķīnas Tautas Republiku, vienlīdz attiecas arī uz šo citu dalībvalsti,

               ATZĪMĒJOT, ka Eiropas Savienības mērķis nav ar šo nolīgumu palielināt gaisa satiksmes kopējo apjomu starp Eiropas Savienību un Ķīnas Tautas Republiku, ietekmēt līdzsvaru starp Eiropas Savienības gaisa pārvadātājiem un Ķīnas Tautas Republikas gaisa pārvadātājiem vai paredzēt noteikumus, kas dominē pār spēkā esošo divpusējo gaisa pārvadājumu pakalpojumu nolīgumu noteikumu interpretāciju, kas attiecas uz satiksmes tiesībām,

               ATKĀRTOTI APSTIPRINOT savu nodomu, kas paredz, ka uzņēmējdarbības veikšanas tiesību atzīšana un ES pārvadātāja izraudzīšanas principa pieņemšana nav domāta vai interpretējama kā noteikumu apiešanas iespēja un nekavētu atteikt satiksmes tiesības šādas apiešanas gadījumā,

               IR VIENOJUŠĀS ŠĀDI.

               1. PANTS

               Vispārīgi noteikumi

               1.Šajā nolīgumā „dalībvalstis” ir Eiropas Savienības dalībvalstis; „ES līgumi” ir Līgums par Eiropas Savienību un Līgums par Eiropas Savienības darbību.

               2.Visos 1. pielikumā norādītajos nolīgumos atsauces uz tās dalībvalsts valstspiederīgajiem, kas ir minētā nolīguma puse, saprot kā atsauces uz Eiropas Savienības dalībvalstu valstspiederīgajiem.

               3.Visos 1. pielikumā norādītajos nolīgumos atsauces uz tās dalībvalsts gaisa pārvadātājiem vai aviokompānijām, kas ir minētā nolīguma puse, saprot kā atsauces uz minētās dalībvalsts izraudzītajiem gaisa pārvadātājiem vai aviokompānijām.

               4.Satiksmes tiesības turpinās piešķirt, izmantojot divpusējas vienošanās starp Ķīnas Tautas Republiku un katru dalībvalsti atsevišķi.

               2. PANTS

               Gaisa pārvadātāja izraudzīšana, pilnvaras un atļaujas, pilnvaru vai atļauju atteikšana, atsaukšana, apturēšana vai ierobežošana

               1.Šā panta 2. un 3. punkta noteikumi aizstāj atbilstīgos noteikumus pantos, kas norādīti attiecīgi 2. pielikuma a) un b) punktā, saistībā ar gaisa pārvadātāja izraudzīšanu konkrētajā dalībvalstī, pilnvarām un atļaujām, ko tam piešķīrusi Ķīnas Tautas Republika, kā arī attiecīgi gaisa pārvadātāja pilnvaru vai atļauju atteikšanu, atsaukšanu, apturēšanu vai ierobežošanu.

               2.
                     Saņēmusi norādi par to, ka dalībvalsts ir izraudzījusi gaisa pārvadātāju, Ķīnas Tautas Republika tam ar minimālu procesuālu kavēšanos piešķir attiecīgās pilnvaras un atļaujas ar nosacījumu, ka:

               I.gaisa pārvadātājs veic uzņēmējdarbību izraudzītājas dalībvalsts teritorijā saskaņā ar ES līgumiem un atbilstīgi izraudzītājas dalībvalsts normatīvajiem aktiem par uzņēmējdarbības veikšanu un tam ir derīga darbības licence saskaņā ar Eiropas Savienības tiesību aktiem; un

               II.gaisa pārvadātāja faktisko regulatīvo kontroli īsteno un uztur dalībvalsts, kas atbildīga par tā gaisa kuģa ekspluatanta apliecības izdošanu, un norādē par izraudzīšanu ir skaidri identificēta attiecīgā aeronavigācijas iestāde; un

               III.gaisa pārvadātāja galvenā darījumdarbības vieta ir tās dalībvalsts teritorijā, kas tam izdevusi derīgu darbības licenci; un

               IV.gaisa pārvadātājs tieši vai ar akciju kontrolpaketi ir dalībvalstu un/vai dalībvalstu valstspiederīgo, un/vai citu 3. pielikumā norādīto valstu un/vai šādu citu valstu valstspiederīgo īpašumā un faktiskā kontrolē.

               3.
                     Ķīnas Tautas Republikai ir tiesības atteikt, atsaukt, apturēt vai ierobežot dalībvalsts izraudzītā gaisa pārvadātāja pilnvaras vai atļaujas, ja:

               I.gaisa pārvadātājs neveic uzņēmējdarbību izraudzītājas dalībvalsts teritorijā saskaņā ar ES līgumiem vai tam nav derīgas darbības licences saskaņā ar Eiropas Savienības tiesību aktiem; vai

               II.gaisa pārvadātāja faktisko regulatīvo kontroli neīsteno vai neuztur dalībvalsts, kas atbildīga par tā gaisa kuģa ekspluatanta apliecības izdošanu, un norādē par izraudzīšanu nav skaidri identificēta attiecīgā aeronavigācijas iestāde; vai

               III.gaisa pārvadātāja galvenā darījumdarbības vieta nav tās dalībvalsts teritorijā, kas tam izdevusi darbības licenci; vai

               IV. gaisa pārvadātājs nav tieši vai ar akciju kontrolpaketi dalībvalstu un/vai dalībvalstu valstspiederīgo, un/vai citu 3. pielikumā norādīto valstu un/vai šādu citu valstu valstspiederīgo īpašumā vai faktiskā kontrolē; vai

               V.gaisa pārvadātājam jau ir piešķirta darbības atļauja saskaņā ar divpusēju nolīgumu starp Ķīnas Tautas Republiku un citu dalībvalsti un, izmantojot satiksmes tiesības atbilstīgi šādam nolīgumam maršrutā, kas ietver kādu punktu minētajā citā dalībvalstī, tostarp nodrošinot pakalpojumu, kas tirgū tiek piedāvāts kā tiešā tranzīta pakalpojums vai citādi uzskatāms par tādu, tiktu apieti ierobežojumi, kas minētajā citā nolīgumā noteikti attiecībā uz trešās vai ceturtās, vai piektās brīvības satiksmes tiesībām; vai

               VI.izraudzītajam gaisa pārvadātājam ir gaisa kuģa ekspluatanta apliecība, kuru izdevusi dalībvalsts, kam nav divpusēja gaisa pārvadājumu pakalpojumu nolīguma ar Ķīnas Tautas Republiku, un minētā dalībvalsts ir liegusi satiksmes tiesības Ķīnas Tautas Republikai.

               4.
                     Šajā pantā paredzētās tiesības un pienākumus neīsteno tādā veidā, kas Eiropas Savienības pārvadātājus diskriminētu valstspiederības dēļ.

               3. PANTS

               Drošība

               1.
                     Šā panta 2. punkta noteikumi papildina atbilstīgos noteikumus pantos, kas norādīti 2. pielikuma c) punktā.

               2.
                     Ja dalībvalsts ir izraudzījusi gaisa pārvadātāju, kura regulatīvo kontroli īsteno un uztur cita dalībvalsts, tad Ķīnas Tautas Republikas tiesības saskaņā ar drošības noteikumiem, kas ietverti nolīgumā starp dalībvalsti, kura izraudzījusi attiecīgo gaisa pārvadātāju, un Ķīnas Tautas Republiku, vienlīdz attiecas gan uz šīs citas dalībvalsts veiktu drošības standartu pieņemšanu, izpildi vai uzturēšanu, gan arī uz minētā gaisa pārvadātāja darbības atļauju.

               4. PANTS

               Atbilstība konkurences noteikumiem

               1.
                     Divpusējie gaisa pārvadājumu pakalpojumu nolīgumi, kas noslēgti starp dalībvalstīm un Ķīnas Tautas Republiku, neskar Pušu konkurences noteikumus.

               2.
                     Šā nolīguma 2. pielikuma d) punktā norādītos noteikumus svītro, un tie zaudē spēku.

               5. PANTS

               Nolīguma pielikumi

               Šā nolīguma pielikumi ir tā neatņemama sastāvdaļa.

               6. PANTS

               Stāšanās spēkā

               1.Puses, izmantojot diplomātiskos kanālus, viena otrai rakstiski paziņo, ka ir pabeigtas to attiecīgās iekšējās procedūras, kas nepieciešamas, lai šis nolīgums stātos spēkā. Nolīgums stājas spēkā vēlākā paziņojuma dienā.

               2.Šis nolīgums attiecas uz tiem 1. pielikumā norādītajiem nolīgumiem un vienošanās dokumentiem, kuri ir spēkā.

               7. PANTS

               Pārskatīšana, pārstrādāšana vai grozīšana

               1.
                     Puses uzrauga un regulāri pārskata šā nolīguma īstenošanu. Šādā pārskatīšanā jo īpaši novērtē jebkādu neparedzētu nolīguma ietekmi, ko kāda no Pusēm uzskata par nelabvēlīgu.

               2.
                     Ja kāda no Pusēm to pieprasa, Puses rīko apspriešanos nolūkā pārrunāt atbilstīgu reakciju uz 1. punktā minēto neparedzēto ietekmi.

               3.
                     Puses jebkurā laikā, savstarpēji vienojoties, var pārskatīt, pārstrādāt vai grozīt šo nolīgumu.

               8. PANTS

               Nolīguma izbeigšana

               1.Ja tiek izbeigts kāds no 1. pielikumā norādītajiem nolīgumiem, vienlaikus tiek izbeigti visi šā nolīguma noteikumi, kas attiecas uz atbilstīgo 1. pielikumā norādīto nolīgumu.

               2.Ja tiek izbeigti visi 1. pielikumā norādītie nolīgumi, vienlaikus tiek izbeigts arī šis nolīgums.

               TO APLIECINOT, attiecīgi pilnvarotie ir parakstījuši šo nolīgumu.

               Sagatavots [….] divos eksemplāros […] gada […] angļu, bulgāru, čehu, dāņu, franču, grieķu, holandiešu, horvātu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ķīniešu valodā.

               EIROPAS SAVIENĪBAS VĀRDĀ:
                     ĶĪNAS TAUTAS REPUBLIKAS VALDĪBAS VĀRDĀ:

               1. pielikums

               Šā nolīguma 1. pantā minēto nolīgumu saraksts

               a) Gaisa pārvadājumu pakalpojumu nolīgumi un citas vienošanās starp Ķīnas Tautas Republiku un Eiropas Savienības dalībvalstīm (ar izmaiņām vai grozījumiem), kuras šā nolīguma parakstīšanas dienā ir noslēgtas, parakstītas vai parafētas:

               -Nolīgums starp Austrijas Federālo valdību un Ķīnas Tautas Republikas valdību attiecībā uz civilo gaisa transportu, parakstīts 1985. gada 12. septembrī Pekinā, turpmāk 2. pielikumā – “Ķīnas un Austrijas nolīgums”;

               -Nolīgums starp Beļģijas Karalistes valdību un Ķīnas Tautas Republikas valdību attiecībā uz civilo gaisa transportu, parakstīts 1975. gada 20. aprīlī Pekinā, turpmāk 2. pielikumā – “Ķīnas un Beļģijas nolīgums”;

               -Gaisa transporta nolīgums starp Bulgārijas Republikas valdību un Ķīnas Tautas Republikas valdību, parakstīts 1993. gada 21. jūnijā Pekinā, turpmāk 2. pielikumā – “Ķīnas un Bulgārijas nolīgums”;

               -Gaisa pārvadājumu pakalpojumu nolīgums starp Horvātijas Republikas valdību un Ķīnas Tautas Republikas valdību, parakstīts 2009. gada 20. jūnijā Zagrebā, turpmāk 2. pielikumā – “Ķīnas un Horvātijas nolīgums”;

               -Civilā gaisa transporta nolīgums starp Kipras Republikas valdību un Ķīnas Tautas Republikas valdību, parafēts 2000. gada 5. aprīlī, turpmāk 2. pielikumā – “Ķīnas un Kipras nolīgums”;

               -Gaisa transporta nolīgums starp Čehoslovākijas Sociālistiskās Republikas valdību un Ķīnas Tautas Republikas valdību, kas parakstīts 1988. gada 25. maijā Pekinā un par kuru Čehijas Republika ir paziņojusi, ka tā uzskata šā nolīguma noteikumus par saistošiem, turpmāk 2. pielikumā – “Ķīnas un Čehijas nolīgums”;

               -Gaisa pārvadājumu pakalpojumu nolīgums starp Dānijas Karalistes valdību un Ķīnas Tautas Republikas valdību, parafēts 2010. gada 12. martā, turpmāk 2. pielikumā – “Ķīnas un Dānijas nolīgums”;

               -Nolīgums starp Igaunijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1999. gada 1. martā Tallinā, turpmāk 2. pielikumā – “Ķīnas un Igaunijas nolīgums”;

               -Nolīgums starp Somijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1975. gada 2. oktobrī Pekinā, turpmāk 2. pielikumā – “Ķīnas un Somijas nolīgums”;

               -Nolīgums starp Francijas Republikas valdību un Ķīnas Tautas Republikas valdību “relatif aux communications aériennes”, parakstīts 1966. gada 1. jūnijā Parīzē, turpmāk 2. pielikumā – “Ķīnas un Francijas nolīgums”;

               -Civilā gaisa transporta nolīgums starp Vācijas Federatīvās Republikas valdību un Ķīnas Tautas Republikas valdību, kas parakstīts 1975. gada 31. oktobrī Pekinā un kurā grozījumi izdarīti ar protokolu, ar kuru groza civilā gaisa transporta nolīgumu starp Vācijas Federatīvās Republikas valdību un Ķīnas Tautas Republikas valdību un kurš parakstīts 1995. gada 11. decembrī Pekinā, turpmāk 2. pielikumā – “Ķīnas un Vācijas nolīgums”;

               -Nolīgums starp Grieķijas Karalistes valdību un Ķīnas Tautas Republikas valdību attiecībā uz civilo gaisa transportu, parakstīts 1973. gada 23. maijā Pekinā, turpmāk 2. pielikumā – “Ķīnas un Grieķijas nolīgums”;

               -Gaisa transporta nolīgums starp Ungārijas Republikas valdību un Ķīnas Tautas Republikas valdību, parakstīts 1993. gada 15. septembrī Budapeštā, turpmāk 2. pielikumā – “Ķīnas un Ungārijas nolīgums”;

               -Nolīgums starp Īrijas valdību un Ķīnas Tautas Republikas valdību attiecībā uz civilo gaisa transportu, parakstīts 1998. gada 14. septembrī Pekinā, turpmāk 2. pielikumā – “Ķīnas un Īrijas nolīgums”;

               -Nolīgums starp Itālijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1973. gada 8. janvārī Pekinā, turpmāk 2. pielikumā – “Ķīnas un Itālijas nolīgums”;

               -Nolīgums starp Latvijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1999. gada 4. martā Rīgā, turpmāk 2. pielikumā – “Ķīnas un Latvijas nolīgums”;

               -Nolīgums starp Luksemburgas Lielhercogistes valdību un Ķīnas Tautas Republikas valdību attiecībā uz civilo gaisa transportu, parakstīts 2002. gada 18. novembrī Pekinā, turpmāk 2. pielikumā – “Ķīnas un Luksemburgas nolīgums”;

               -
                     Nolīgums starp Maltas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1997. gada 1. septembrī Pekinā, turpmāk 2. pielikumā – “Ķīnas un Maltas nolīgums”;

               -Nolīgums starp Nīderlandes Karalistes valdību un Ķīnas Tautas Republikas valdību attiecībā uz civilo gaisa transportu, parakstīts 1996. gada 23. maijā Pekinā, turpmāk 2. pielikumā – “Ķīnas un Nīderlandes nolīgums”;

               -Nolīgums starp Polijas Tautas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1986. gada 20. martā Pekinā, turpmāk 2. pielikumā – “Ķīnas un Polijas nolīgums”;

               -Gaisa transporta nolīgums starp Portugāles Republikas valdību un Ķīnas Tautas Republikas valdību, parafēts 1999. gada 26. martā, turpmāk 2. pielikumā – “Ķīnas un Portugāles nolīgums”;

               -Nolīgums starp Rumānijas Sociālistiskās Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1972. gada 6. aprīlī Bukarestē, turpmāk 2. pielikumā – “Ķīnas un Rumānijas nolīgums”;

               -Gaisa pārvadājumu pakalpojumu nolīgums starp Slovākijas Republikas valdību un Ķīnas Tautas Republikas valdību, parafēts 2010. gada 12. augustā, turpmāk 2. pielikumā – “Ķīnas un Slovākijas nolīgums”;

               -Nolīgums starp Dienvidslāvijas Sociālistiskās Federatīvās Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1972. gada 14. aprīlī Belgradā un joprojām ir spēkā starp Ķīnu un Slovēniju, turpmāk 2. pielikumā – “Ķīnas un Slovēnijas nolīgums”;

               -Nolīgums starp Spānijas Karalistes valdību un Ķīnas Tautas Republikas valdību, parakstīts 1978. gada 19. jūnijā Pekinā, turpmāk 2. pielikumā – “Ķīnas un Spānijas nolīgums”;

               -Gaisa pārvadājumu pakalpojumu nolīgums starp Zviedrijas Karalistes valdību un Ķīnas Tautas Republikas valdību, parafēts 2010. gada 12. martā, turpmāk 2. pielikumā – “Ķīnas un Zviedrijas nolīgums”;

               -Nolīgums starp Lielbritānijas un Ziemeļīrijas Apvienotās Karalistes valdību un Ķīnas Tautas Republikas valdību attiecībā uz gaisa pārvadājumu pakalpojumiem, parafēts 2011. gada 14. aprīlī, turpmāk 2. pielikumā – “Ķīnas un Apvienotās Karalistes nolīgums”.

               2. pielikums

               To 1. pielikumā norādīto nolīgumu pantu saraksts, kuri minēti šā nolīguma 2. līdz 4. pantā

               a) Pārvadātāja izraudzīšana dalībvalstī:

               -Ķīnas un Austrijas nolīguma 3. pants;

               -Ķīnas un Beļģijas nolīguma 3. pants;

               -Ķīnas un Bulgārijas nolīguma 3. pants;

               -Ķīnas un Horvātijas nolīguma 3. pants;

               -Ķīnas un Kipras nolīguma 3. pants;

               -Ķīnas un Čehijas nolīguma 3. pants;

               -Ķīnas un Dānijas nolīguma 3. pants;

               -Ķīnas un Igaunijas nolīguma 3. pants;

               -Ķīnas un Somijas nolīguma 2. pants;

               -Ķīnas un Francijas nolīguma 2. pants;

               -Ķīnas un Vācijas nolīguma 2. panta 2. punkts;

               -Ķīnas un Grieķijas nolīguma 3. pants;

               -Ķīnas un Ungārijas nolīguma 3. pants;

               -Ķīnas un Īrijas nolīguma 3. pants;

               -Ķīnas un Itālijas nolīguma III pants;

               -Ķīnas un Latvijas nolīguma 3. pants;

               -Ķīnas un Luksemburgas nolīguma 3. pants;

               -Ķīnas un Maltas nolīguma 3. pants;

               -Ķīnas un Nīderlandes nolīguma 3. pants;

               -Ķīnas un Polijas nolīguma 3. pants;

               -Ķīnas un Portugāles nolīguma 3. pants;

               -Ķīnas un Rumānijas nolīguma 2. pants;

               -Ķīnas un Slovākijas nolīguma 3. pants;

               -Ķīnas un Slovēnijas nolīguma 2. pants;

               -Ķīnas un Spānijas nolīguma 2. pants;

               -Ķīnas un Zviedrijas nolīguma 3. pants;

               -Ķīnas un Apvienotās Karalistes nolīguma 4. pants.

               b) Pilnvaru vai atļauju atteikšana, atsaukšana, apturēšana vai ierobežošana:

               -Ķīnas un Austrijas nolīguma 4. pants;

               -Ķīnas un Beļģijas nolīguma 4. pants;

               -Ķīnas un Bulgārijas nolīguma 4. pants;

               -Ķīnas un Horvātijas nolīguma 4. pants;

               -Ķīnas un Kipras nolīguma 4. pants;

               -Ķīnas un Čehijas nolīguma 4. pants;

               -Ķīnas un Dānijas nolīguma 4. pants;

               -Ķīnas un Igaunijas nolīguma 4. pants;

               -Ķīnas un Somijas nolīguma 3. pants;

               -Ķīnas un Francijas nolīguma 15. pants;

               -Ķīnas un Vācijas nolīguma 3. panta 1. punkta a) apakšpunkts;

               -Ķīnas un Grieķijas nolīguma 4. pants;

               -Ķīnas un Ungārijas nolīguma 4. pants;

               -Ķīnas un Īrijas nolīguma 4. pants;

               -Ķīnas un Itālijas nolīguma III pants;

               -Ķīnas un Latvijas nolīguma 4. pants;

               -Ķīnas un Luksemburgas nolīguma 4. pants;

               -Ķīnas un Maltas nolīguma 4. pants;

               -Ķīnas un Nīderlandes nolīguma 4. pants;

               -Ķīnas un Polijas nolīguma 4. pants;

               -Ķīnas un Portugāles nolīguma 4. pants;

               -Ķīnas un Rumānijas nolīguma 2. pants;

               -Ķīnas un Slovākijas nolīguma 4. pants;

               -Ķīnas un Slovēnijas nolīguma 3. pants;

               -Ķīnas un Spānijas nolīguma 3. pants;

               -Ķīnas un Zviedrijas nolīguma 4. pants;

               -Ķīnas un Apvienotās Karalistes nolīguma 5. pants.

               c) Drošība:

               -Ķīnas un Horvātijas nolīguma 15. pants;

               -Ķīnas un Dānijas nolīguma 13. pants;

               -Ķīnas un Ungārijas nolīguma 17. pants;

               -Ķīnas un Itālijas nolīguma XI.a pants;

               -Ķīnas un Luksemburgas nolīguma 6. pants;

               -Ķīnas un Portugāles nolīguma 15. pants;

               -Ķīnas un Slovākijas nolīguma 8. pants;

               -3. pielikums Ķīnas un Spānijas saprašanās memorandam, kas sagatavots 2004. gada 26. novembrī Pekinā;

               -Ķīnas un Zviedrijas nolīguma 13. pants;

               -Ķīnas un Apvienotās Karalistes nolīguma 10. pants.

               d) Atbilstība konkurences noteikumiem:

               -Ķīnas un Bulgārijas nolīguma 12. panta 2. punkts un 14. panta 2.–4. punkts;

               -Ķīnas un Kipras nolīguma 9. panta 2.–4. punkts;

               -Ķīnas un Čehijas nolīguma 10. panta 2. punkts un 12. panta 2.–4. punkts;

               -Ķīnas un Igaunijas nolīguma 8. panta 2.–4. punkts;

               -Ķīnas un Somijas nolīguma 7. panta 3. punkts un 8. panta 2.–6. punkts;

               -Ķīnas un Francijas nolīguma:

               o5. panta 1. punkta pēdējais teikums un 2. un 3. punkts,

               o3. panta 1. punkta pirmie divi teikumi, 2. punkta pirmais teikums un 2. punkta B) apakšpunkts,

               ofrāze “valūtā, par kuru vienojušās abu Līgumslēdzēju pušu izraudzītās aviokompānijas” 12. pantā, kurā grozījumi izdarīti ar 1966. gada 15. un 22. septembra diplomātisko notu apmaiņu,

               o16. pants, kurā grozījumi izdarīti ar 1973. gada 27. jūlija un 7. septembra diplomātisko notu apmaiņu,

               o1991. gada 19. janvāra un 11. marta diplomātisko notu apmaiņas II punkta 2) apakšpunkta 2. punkts (sākot ar vārdiem “Turklāt minēto pakalpojumu darbības nosacījumi …”);

               -Ķīnas un Vācijas nolīguma:

               o7. panta 3. punkta pirmais teikums un otrā teikuma frāze “par ko panākta šāda vienošanās”,

               o8. panta 2. punkta pirmais teikums un otrā teikuma vārds “Šādus”,

               o8. panta 3. punkta frāze “par ko panākta šāda vienošanās”,

               o8. panta 4. punkta frāze “Ja par tarifu nevar vienoties saskaņā ar šā panta 2. punktu vai” un frāze “par ko panākta vienošanās saskaņā ar 2. punkta noteikumiem”;

               -Ķīnas un Grieķijas nolīguma 10. panta 2. punkts un 11. panta 2.–5. punkts;

               -Ķīnas un Ungārijas nolīguma 10. panta 2.–4. punkts;

               -Ķīnas un Latvijas nolīguma 8. panta 2.–4. punkts;

               -Ķīnas un Luksemburgas nolīguma 11. panta 2.–4. punkts;

               -Ķīnas un Maltas nolīguma 12. panta 2. punkta a) un b) apakšpunkts;

               -Ķīnas un Nīderlandes nolīguma 8. panta 2.–4. punkts;

               -Ķīnas un Polijas nolīguma 10. panta 2. punkts un 12. panta 2.–4. punkts;

               -Ķīnas un Portugāles nolīguma 17. panta 2.–5. punkts;

               -Ķīnas un Slovēnijas nolīguma 4. panta 2.–3. punkts;

               -Ķīnas un Spānijas nolīguma 7. panta 3. punkts un 8. panta 2.–6. punkts.

               3. pielikums

               Šā nolīguma 2. pantā minēto citu valstu saraksts

               a) Islandes Republika (saskaņā ar Līgumu par Eiropas Ekonomikas zonu);

               b) Lihtenšteinas Firstiste (saskaņā ar Līgumu par Eiropas Ekonomikas zonu);

               c) Norvēģijas Karaliste (saskaņā ar Līgumu par Eiropas Ekonomikas zonu);

               d) Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).